पंजाब यूनिवर्सिटी में कट्टरपंथी संगठन ने हमला किया, 15 छात्र घायल
Pakistan Punjab University Hindu Student Assault Case - Students Beaten For Playing Holi, 15 Injured. पाकिस्तान की पंजाब यूनिवर्सिटी में सोमवार को होली खेल रहे कुछ हिन्दू छात्रों पर हमला हुआ। कट्टर इस्लामिक छात्र संगठन इस्लामी जमियत तुलबा (IJT) के लोगों ने हिन्दू छात्रों के साथ मारपीट की, जिसमें 15 छात्र घायल हो गए
पाकिस्तान की पंजाब यूनिवर्सिटी में सोमवार को होली खेल रहे कुछ हिन्दू छात्रों पर हमला हुआ। कट्टर इस्लामिक छात्र संगठन इस्लामी जमीयत तुलबा (IJT) के लोगों ने हिन्दू छात्रों के साथ मारपीट की, जिसमें 15 छात्र घायल हो गए। हालांकि, IJT ने हमले की बात से इनकार किया है। इस मामले से जुड़े कई वीडियो सोशल मीडिया पर वायरल हो रहे हैं।
पंजाब यूनिवर्सिटी के PU लॉ कॉलेज में करीब 30 छात्र होली खेलने के लिए इकट्ठा हुए थे। छात्रों के मुताबिक, उन्होंने इसके लिए कॉलेज प्रशासन से परमिशन भी ली थी। सिंध काउंसिल जनरल सेक्रेट्री काशिफ ब्रोही ने बताया- इवेंट के दौरान अचानक से वहां IJT के लोग आ गए और मारपीट करने लगे। उनको फेसबुक पोस्ट के जरिए होली मनाने की जानकारी मिली थी।
कुलपति ऑफिस के बाहर गार्ड्स ने की मारपीट
हमले के बाद छात्र कुलपति ऑफिस के बाहर विरोध प्रदर्शन करने पहुंचे थे। यहां कई गार्ड्स ने भी उनके साथ मारपीट की। गार्ड्स ने करीब 5-6 छात्रों को वैन में बंद कर दिया जिससे वो प्रदर्शन न कर पाएं। झड़प में घायल हुए एक छात्र खेत कुमार ने कहा- हम लोग कुलपति ऑफिस के बाहर IJT कार्यकर्ताओं के बर्ताव के विरोध में प्रदर्शन कर रहे थे। तभी वहां कॉलेज के गार्ड आए और हमें मारने लगे। हम पुलिस के पास शिकायत करने भी पहुंचे लेकिन उन्होंने अब तक हमारी FIR दर्ज नहीं की है।
‘छात्रों को लॉन में होली खेलने की परमिशन नहीं थी’
हालांकि, पंजाब यूनिवर्सिटी के प्रवक्ता खुर्रम शहजाद ने कहा- प्रशासन ने छात्रों को कॉलेज के लॉन में होली मनाने की इजाजत नहीं दी थी। उन्हें अंदर होली खेलने के लिए कहा गया था। प्रवक्ता के मुताबिक कुलपति के आदेश के बाद मामले की जांच की जा रही है। वहीं IJT के प्रवक्ता इब्राहिम शाहिद ने दावा किया है कि उनके संगठन से जुड़े किसी भी छात्र ने मारपीट नहीं की थी। उस दिन कॉलेज में कुरान पढ़ने के लिए सभा बुलाई गई थी और वे इसी वजह से कैंपस में मौजूद थे।
ये खबरें भी पढ़ें...
सोशल मीडिया पर ईश्वर को क्रूर कहने पर मिली सजा:पाकिस्तान ने हिंदू लड़के को जेल भेजा, लड़कियों के धर्म परिवर्तन पर पोस्ट लिखा था
पाकिस्तान के सिंध इलाके में एक हिंदू लड़के को ईशनिंदा के आरोप में जेल में डाल दिया गया है। उसका गुनाह सिर्फ यह था कि एक सोशल मीडिया पोस्ट में उसने मौला यानी भगवान को क्रूर कह दिया था। बिटर विंटर की रिपोर्ट के मुताबिक लव कुमार नाम के एक लड़के ने दुख जाहिर करते हुए पोस्ट लिखा था। पूरी खबर पढ़ें... 